**Assignatures MARK i ORPR**

**Informació pels estudiants matriculats al grau en enginyeria de Disseny industrial i desenvolupament del producte, que tenen acceptada la simultaneïtat d’estudis entre el grau de Disseny i algun dels estudis de l’àrea industrial (o que prèviament havien estat matriculats en alguna titulació de l’Àrea Industrial: Grau en enginyeria Mecànica, Elèctrica, Electrònica ind. i automàtica), en relació a les assignatures:**

**MARK – Màrqueting i producció (Grau en enginyeria de Disseny industrial i des. del producte)**

**ORPR – Organització de la producció (Àrea Industrial)**

1. Atenent que l’assignatura Màrqueting i producció esta ben diferenciada en dues parts:

Màrqueting (en la primera meitat del curs) i Producció (en la segona part del curs), que es valoren per separat amb pesos ben establerts, i que els continguts, competències i objectius d’aprenentatge de la part de Producció de l’assignatura MARK estan inclosos dins l’assignatura ORPR de l’àrea industrial, es proposa el següent.

1. Els estudiants que es matriculin de l’assignatura MARK i que hagin superat l’assignatura ORPR (nota major o igual a 5) en alguna de les titulacions de l’àrea industrial, poden sol·licitar que aquesta qualificació de OPRP es traslladi amb el mateix valor a la part de Producció de l’assignatura MARK, o bé poden no fer servir aquesta opció i cursar i realitzar les proves d’avaluació de la part de Producció de l’assignatura MARK, sense fer servir la qualificació que varen obtenir a l’assignatura OPRP. Aquesta opció per obtenir la qualificació de la part de Producció es farà constar a l’apartat de Mètode de Qualificació de la Guia Docent de l’assignatura MARK, en la forma descrita anteriorment.
2. La sol·licitud, que realitzarà cada estudiant que reuneixi les condicions i vulgui fer servir aquesta opció, es realitzarà via e-Secretaria durant la primera meitat del curs. Les sol·licituds s’acceptaran pels estudiants que compleixen la condició de tenir superada l’assignatura ORPR. La relació de sol·licituds acceptades es comunicarà seguidament al responsable de l’assignatura MARK.

*Proposta acordada entre el Cap d’Estudis de l’EPSEVG i la Cap de Secció del dept. d’Organització d’empreses de l’EPSEVG, el 13 d’abril de 2018.*